Városüzemeltetési_Iroda

*. napirend*

**E L Ő T E R J E S Z T É S**

***választókörzeti alap felhasználásáról***

***a 3. sz. választókerületben***

***Tisztelt Bizottság!***

Bátori István Képviselő Úr a 3. sz. választókörzet egyéni képviselője jelezte, hogy a 2018. évi felújítási alapjából 275.000 Ft-ot, a 2019. évi felújítási alapjából 1.275.000 Ft-ot mindösszesen 1.550.000 Ft-ot, a Berzsenyi D. utca járda felújítási munkáira kíván fordítani.

A Berzsenyi D. utcában jelenleg beton járdalapos járda található, melynek burkolata az évek során töredezetté és botlásveszélyessé vált. Mivel a járda és a kapcsolódó vízelvezetés felújítása nem biztosítható a költségvetés által biztosított fedezetből, így a megvalósításához szükséges fedezet a körzeti alapból mindösszesen 1.550.000 Ft felhasználásával biztosítható.

Eger, 2019. június 03.

**Tuza Róbert**

irodavezető

**Döntési javaslat**

Eger Megyei Jogú Város Közgyűlése Városképi és Környezetvédelmi Bizottsága a Közgyűlés által átruházott hatáskörében eljárva dönt arról, hogy a 3. sz. választókerület 2018. évi felújítási alapjából 275.000 Ft, a 2019. évi felújítási alapjából 1.275.000 Ft, mindösszesen 1.550.000 Ft a Berzsenyi D. u. járda felújítására kerüljön felhasználásra.

**Felelős:** Tuza Róbert irodavezető

**Határidő:** 2019. szeptember 30.